DAII จับมือ “เอเจนซี ฟอร์ เรียลเอสเตท แอฟแฟร์ส” ทำเว็บไซต์อสังหาฯ
DAII จับมือ “เอเจนซี ฟอร์ เรียลเอสเตท แอฟแฟร์ส (AREA)” ร่วมกันดำเนินธุรกิจเว็บไซต์อสังหาฯ โดย DAII พัฒนาและจัดทำเว็บไซต์ www.areawow.com ส่วน AREA พัฒนาข้อมูลอสังหาริมทรัพย์
17 ก.ย. 2558

บริษัท ไดอิ กรุ๊ป จำกัด (มหาชน) หรือ DAII ระบุว่า วันนี้ (17 ก.ย.) บริษัทได้ลงนามในบันทึกข้อตกลงความร่วมมือทางธุรกิจ โดยจะจัดตั้งบริษัทร่วมทุนขึ้นร่วมกับ บริษัท เอเจนซี ฟอร์ เรียลเอสเตท แอฟแฟร์ส จำกัด (AREA) เพื่อร่วมดำเนินการธุรกิจเว็บไซต์อสังหาริมทรัพย์
โดยบริษัทและ AREA จะร่วมกันจัดตั้งบริษัทขึ้น เพื่อรองรับการพัฒนาเว็บไซต์ด้านอสังหาริมทรัพย์ในสัดส่วน 50:50 ทั้งนี้ DAII จะเป็นผู้รับผิดชอบในการพัฒนาและจัดทำเว็บไซต์ www.areawow.com และ AREA จะเป็นผู้รับผิดชอบในการพัฒนาข้อมูลอสังหาริมทรัพย์